LUR glo in bloulig-botsing betrokkeRosina Semenya, LUR vir landbou in Limpopo, was glo die week in ŉ botsing betrokke nadat die bestuurder van haar ampsmotor glo ŉ rooi verkeerslig verontagsaam het. The Star berig dat die botsing Woensdagaand in Polokwane plaasgevind het. Die bestuurder van Semenya se Mercedes Benz het glo ŉ rooilig verontagsaam. Die motor het volgens ooggetuies ŉ bloulig opgehad maar nie ŉ sirene nie. Volgens die berig moes Semenya glo ŉ geleentheid by die Polokwane-skougronde bywoon en is die geleentheid vertraag oor sy laat was. Volgens ooggetuies is Semenya direk na die ongeluk deur haar lyfwagte van die toneel verwyder. Selby Makgotho, woordvoerder van die departement, het Semenya glo by die toneel kom oplaai. Makgotho het aan die koerant bevestig dat daar ŉ ongeluk was maar ontken dat Semenya in die motor was en sê sy was reeds by die geleentheid. Hy het ook ontken dat hy Semenya by die toneel opgelaai het. Die polisie het nie bevestig of ontken dat Semenya in die motor was nie. Die ongeluk word ondersoek. Lees meer hier. BRON: The Star